Jelasin soal I Sigir Jadma tuah Asibak  dalam bahasa bali dong

Satua I Sigir Jadma tuah Asibak (aksara Bali: ᬇᬲᬶᬕᬶᬃᬚᬤ᭄ᬫᬢᬸᬯᬄᬳᬲᬶᬩᬓ᭄) inggih punika silih tunggil satua Bali.

Ada koné satua anak luh daa, ubuh uli cenikkan tinggalan rerama luh muani tur padidi sing ngelah nyama. Kacerita Ni Ubuh sedekan maan ngidih padi. Padiné ento jani lakar tebuka. Mara tuunanga keberanga malu di tanahé, kaget teka uli dija ujan bales masriok makacagan. Ni Ubuh ngénggalang nuduk padiné abana menekan ka balene. Suba padiné di balené, matanainé luung endang ngenter. Buin tuunanga padinné, buin peteng dedet gurninné tur ujan bales. Ni Ubuh bincuh nyaup-nyaup tur plaibanga padinné ka balene. Kéto dogen busan-busan menek tuunanga, kanti ia marasa kenyel. Pedih basangné, laut Ni Ubuh munyi sada ngembros, "Sing tuah Betara Suryané bébéki pesan tekén awake lacur, neh ke tunggingina!" Plitanga jitné marep matanaine. Suba keto teka andang luung nrengdeng aine. Ditu buin jumunina nuunang padinné keberanga di natahé, kanti tuh ngritik, lantas tebuka dadin baas.

Nah suba jani keto, sayan-sayan makelo sayan masalin rasan awakné, marasa oon, baat, enduk-enduk atinné, kenehné buka anaké punek-punek nunggil don ronné pesu ubané mencuk tur ngacuhcuh, gobanné dadi sayan gading lumlum, nyonyoné sayan kenyat mrasa beeng, ditu ia keweh ngrasain ibanné, tuara kakaneh baana, makejang ngetaraang ia liwar ganti tur ngidam, krana suba magatra di nyonyo. Apan aketo, Ni Ubuh mrasa sedih wireh taunné tusing pesan nawang ngajak anak muani.

"Dadi awake beling kené jani apa men ketoné, tusing ke dadi kakedekan gurni, mimbuh-mimbuh kené lacuré, sing pragat baan. Widiné ngundukang lacur awake?" Kéto sesambatanné Ni Ubuh tur lemah peteng maselselan.

Nah kacerita jani di pedeman kadalon pulesna, ngipi i katurunan ban Betara Surya, laut ngandika kené, "Nyai Ubuh suud nyai sebet maselselan baan nyainé beling! Ira sueca tekén nyai ngamaang nyai pianak. Nah melaang dogen ngaba, lekadné durian, da nyai ngancereweang, manian lamun ia suba bisa nakonang bapa, parujuhin ngalih ira di tanggun langite barak kangin!" Mara amonto rasa di pangipian, lantas ia ngendusin.

Kasuen-suen tutug bulanan belingné, lekad pianakné magoba jlema tuah asibak, malima batis, mamata, makuping padamaaneh.Rahayu dilekadetanpatulung, kewalamaksiab kenehné Ni Ubuh baan ngelah pianak tuah asibak. Inget tekén pangandikan Betara Suryané di pangipian, "melahang ngubuhin pianakne!" To krana panakné kaadanin I Sigir, artiné a Sibak. Api keto ia asibak, di subanné kelih ia bias masih mamunyi, bisa nyemak, bisa majalan, ngengken ko ia nyidayang, kewala ngendahin. Majalan ia kecog-kecog cara ketugtug. Makejang anaké kapiolasan tekén anaké cerik, I Sigir. Asing nepukin asing ningeh tekén undukné keto, teka pada ngemaang ia padana, ada maang dedaran, ada maang pipis, magenep-genepan, satmaka sugih Men Sigir ulian panekan pianakné kadanan. Ne jani suba reko ia kelih, ngresep munyi, nawang matujuhan kangin-kauh, kaja-kelod, ngomong I Sigir tekén méménné, "Mémé, Mémé engken Bapan icang nguda icang sing nawang? Sing cang ngelah Bapa, Me?"

Masaut méménné, "Apa kemad mémé ngorahang."

I Sigir nakonang, "Sangksal icang ada nyén ngadakan dadi lekad kené icang, tusing cara anak lenan, genep ukudan? Mabatis tah aneh, malima tah abesik, mamata masi abesik, mabcngut atebih, apa men kene? Eh Mé, encenan Bapan icang Mé, sing Me nyak ngorahang? Mun sing, cang kal megedi, lek pasajané atin cangé, pang san cang mati, nyak kija ditu".

Lantas masaut méménné, "Nah keto ja raos I Dewa, ento ajin I Déwané Betara Surya, mlinggih di tanggun langite barak-barak né kangin."

Masaut pianakné, "Nah lamun keto, bekelin icang ketipat taluh abesik, tekén be taluh siap abungkul, jumah Mémé icang kema luas ngalih bapan icange sing ja makelo icang teka."

Kéto tembaanga baan méménné pangelingina, "da I Dewa kema, anak joh elija kaden guminn,; seda I Dewa eli jalan-jalan, dija alih mémé? Meneng I Dewa jumah, apa I Dewa kuangan? Mémé ngalihang I Dewa!"

Masaut pianakné, "apa kuangan, kuangan awak, dija perah anak kené buka icang asibak? Sing, kema Mémé ngae tipat, mani pasemengan pesan icang majalan!" Apa keto lejeh panagih pianak né, gaenenga ketipat buka panagihné bakal bekelanga.

Gelising satua énggal, mani semengan nu ruput, majalan I Sigir ngadirdir teka beneng kangin dogen, ngungsi barak langité, tongos suryané endag. Kacerita di jalan, liu anaké nepukin pada jejeh mlaib, kadena gook mémédi. Ada ané ngorahang matekap bakat ojoga, kalud sampiné rengas, sing itang-itung palaibne; né nepakang kanti bah bangun ngedétin talin sampinné, kené abetné, "Kené jlema kenken teka tuah asibak ngrengas ngrengasang sampi dogen? Berek tonya, tonya apa iba?"

Masaut I Sigir, "da jero tengkejut, tiang jlema mala, tatujuan tiang ngalih Bapan tiange Betara Surya di tanggun langite."

Anake matekap masaut pedih ngambros, "saling iba jlema asibak nagih ngalih tanggun langité, anaké nu genep ukudan sing nawang kema."

Buin majalan I Sigir ngecogcog. Nepukin ia anak tua nganggon sampi selem jagiran buin galak nyénggot-nyénggot, ento takonina baan I Sibak ento, "jero, jero anak odah, kija lakun tiang ngalih Bapan tiange? Koné di tanggun langite né barak né kangin?"

Masaut anaké tua, "né cai nyén koné tuah asibak?"